# El manual del &kapman;

## Introducció

### Tipus de joc:

Arcade

### Nombre de possibles jugadors:

Un

El &kapman; és un clon del conegut joc Pac-Man. Haureu de travessar els nivells escapant dels fantasmes en un laberint. Perdreu una vida quan un fantasma us mengi, però podeu menjar-vos els fantasmes durant alguns segons quan us mengeu un energitzant. Guanyareu punts quan us mengeu les pastilles, els energitzants i les bonificacions, i ganyareu una vida per cada 10.000 punts. Quan us hàgiu menjat totes les píndoles i els energitzants d'un nivell, passareu al nivell següent i augmentarà la velocitat del jugador i del fantasma. El joc finalitzarà quan hàgiu perdut totes les vides.

Una captura de pantalla del &kapman; Una captura de pantalla del &kapman;

## Com jugar

### Objectiu:

Aneu a través dels nivells menjant totes les píndoles i els energitzants.

El &kapman; carregarà el nivell ú una vegada inicieu el joc. Per a iniciar-lo, premeu una tecla de fletxa. Sense prémer cap tecla avançareu en línia recta. Per a girar, premeu una tecla de fletxa. No s'ha de girar en l'últim moment, sinó anticipar i girar el més aviat possible. Per a menjar una pastilla, un energitzant, una bonificació o fins i tot un fantasma, haureu de contactar-hi. Quan s'hagin menjat totes les píndoles i els energitzants, passareu al nivell següent.

## Les regles del joc, estratègies i consells

### Regles

- Per a passar al nivell següent, haureu de menjar-vos totes les píndoles i els energitzants del laberint.

- Apareixerà una bonificació quan hàgiu menjat 1/3 i 2/3 de les píndoles i dels energitzants. Si no l'heu menjat, desapareixerà als pocs segons (10 segons en el primer nivell, però disminuirà a mesura que pugeu de nivell).

- A mesura que pugeu de nivell, tant la vostra velocitat com la velocitat dels fantasmes augmentarà. No obstant això, els fantasmes seran cada vegada més ràpids que vosaltres.

- Si contacteu amb un fantasma, perdreu una vida i el nivell actual es reiniciarà (però les píndoles i l'energitzant menjats no tornaran a aparèixer).

- Si esteu en la línia de visió d'un fantasma (és a dir: no hi ha cap mur entre el fantasma i ambdós aneu en la mateixa direcció), el fantasma us caçarà. Altrament, els fantasmes tenen un moviment aleatori.

- Quan mengeu un energitzant, els fantasmes disminuiran la velocitat i podreu menjar-vos-els. Si mengeu un fantasma, aquest tornarà a casa seva i al seu comportament normal passats alguns segons (10 segons en el primer nivell, però anirà disminuint a mesura que augmenti el nivell), els fantasmes que no han estat menjats tornaran al seu comportament normal.

- Guanyareu punts en menjar un element:

  ### Valors dels elements

  Píndola | 10 punts
  Energitzant | 20 punts
  Bonificació | Nivell actual * 100 punts
  Fantasma | Depèn de la quantitat de fantasmes que us hàgiu menjat des que vàreu menjar l'últim energitzant: 1er fantasma: 100 punts 2on fantasma: 200 punts 3er fantasma: 400 punts 4t fantasma: 800 punts

- Obtindreu una vida més per cada 10.000 punts que guanyeu.

### Les estratègies i consells

- Per a menjar-vos un element, haureu de tocar-lo amb el seu centre, no només amb uns pocs píxels. De manera que assegureu-vos d'haver-vos menjat realment el que volíeu, abans de tornar enrere.

- En els primers nivells, la bonificació no farà gaires punts i els fantasmes no són gaire ràpids, per la qual cosa haureu de concentrar-vos en menjar la major quantitat de fantasmes que pugueu.

- Després d'uns deu nivells, els fantasmes són més ràpids i la bonificació generarà més punts, de manera que haureu d'intentar menjar la bonificació quan sigui possible. No dubteu a menjar un energitzant quan estigui a mà, per a no ser molestat pels fantasmes.

- De la mateixa manera, haureu d'intentar menjar un energitzant abans d'anar als llocs perillosos (com prop de la casa dels fantasmes).

- Quan els fantasmes siguin massa ràpids, haureu d'evitar menjar-vos-els si esteu a prop de casa seva. Podrien anar enrere més ràpid del que creieu.

- No dubteu a quedar-vos en el mateix lloc uns quants segons, esperant que els fantasmes s'allunyin del lloc al qual heu d'anar.

- En el codi font trobareu codis de trucs. Però aneu amb compte: si obteniu una puntuació alta però heu fet trampa, aquesta puntuació més alta no s'enregistrarà.

- Finalment, però no menys important: Divertiu-vos!

## Resum de la interfície

### Elements de menú

&Ctrl;N Joc Nova

- Comença una partida nova.

&Ctrl;H Joc Mostra les puntuacions

- Obre el diàleg de les puntuacions més altes.

Joc Canvia el nivell

- Obre el diàleg de selecció de nivell. Compte: canviar el nivell actual farà que el joc us consideri un trampós, de manera que no podreu enregistrar-ho a la taula de puntuacions altes.

&Ctrl;Q Joc Surt

- Surt del &kapman;.

Arranjament Reprodueix els sons

- Reprodueix els sons o silencia.

Arranjament Dificultat

- Ajusta la dificultat del joc a Fàcil, Mitjana o Difícil.

De manera addicional, el &kapman; té la configuració comuna al &kde; i els elements dels menús Arranjament i Ajuda. Per a obtenir més informació, llegiu les seccions sobre El menú Arranjament i El menú Ajuda en els Fonaments del &kde;.

### Dreceres predeterminades

- Anar amunt - &Up;

- Anar avall - &Down;

- Anar a la dreta - &Right;

- Anar a l'esquerra - &Left;

- Fer una pausa - P o &Esc;

## Preguntes i respostes

Vull canviar l'aparença d'aquest joc. Puc fer-ho?

Podeu seleccionar el tema del &kapman; en el diàleg Arranjament Configura el &kapman;.... Per a més detalls, vegeu el capítol Configuració del joc.

Puc saltar-me un nivell?

Hi ha dues maneres de canviar el nivell actual. En ambdós casos, se us considerarà un trampós i no podreu enregistrar les puntuacions més altes. La primera manera és emprar un codi de truc. Deixo que el trobeu. L'altra manera és seleccionar el nivell que voleu en el diàleg Joc Canvia el nivell. Per a més detalls, vegeu Barra de menús.

Puc canviar les dreceres de teclat predeterminades?

No, per ara no és possible. Però serà una característica nova en una versió futura del &kapman;. Per a més detalls, vegeu Dreceres predeterminades.

He de sortir del joc ara, però encara no he acabat. Puc desar el meu progrés?

No es pot, i això és deliberat. Creiem que el joc seria massa fàcil si el poguéssiu desar i tornar a carregar a mesura que perdeu vides.

Com puc aconseguir més vides?

Hi ha dues maneres d'aconseguir vides. La primera és fer servir un codi de truc. Et deixo trobar-lo. L'altra manera és guanyar punts. Cada 10.000 punts, obtindreu una vida més. Per a més detalls, vegeu la secció Regles.

## Configuració del joc

Al &kapman; podreu seleccionar el tema amb el que voleu jugar. Per a fer-ho, seleccioneu Arranjament Configura el &kapman;.... Apareixerà el diàleg de configuració del &kapman; (vegeu a sota) i després podreu seleccionar el tema. Es canviarà immediatament en validar la vostra elecció, no cal reiniciar el joc. Podeu fer clic al botó Per omissió per a restaurar el tema predeterminat.

El diàleg de configuració del &kapman; El diàleg de configuració del &kapman;

## Crèdits i llicència

&kapman;

Copyright del programa 2008 Thomas Gallinari tg8187@yahoo.fr

Copyright del programa 2008 Pierre-Benoit Besse besse.pb@gmail.com

Copyright del programa 2008 Alexandre Galinier blluetroy@hotmail.com

Copyright del programa 2008 Nathalie Liesse nathalie.liesse@gmail.com

Copyright dels gràfics 2008 Thomas Gallinari tg8187@yahoo.fr

Copyright de la documentació 2008 Thomas Gallinari tg8187@yahoo.fr

Traductor de la documentació: &credits.Antoni.Bella;

&underFDL; &underGPL;
&documentation.index;